
ANUNȚ DE CONCURS
pentru ocuparea unui post contractual vacant de asistent social
Post pe perioadă nedeterminată • normă întreagă
Centrul Județean de Resurse și Asistență Educațională Brașov organizează concurs pentru ocuparea unui post contractual vacant de asistent social, în conformitate cu Hotărârea Guvernului nr. 1.336/2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice, cu modificările și completările ulterioare.
1. Datele postului
	Denumirea postului
	Asistent social

	Nivelul postului
	Funcție contractuală de execuție

	Structura
	Serviciul de Evaluare, Orientare Școlară și Profesională (SEOSP)

	Numărul de posturi
	1 post vacant

	Durata contractului
	Nedeterminată

	Durata timpului de muncă
	Normă întreagă: 8 ore/zi, 40 de ore/săptămână

	Locul de muncă
	CJRAE Brașov, bd. Mihail Kogălniceanu nr. 23, bl. C7, municipiul Brașov


2. Condiții generale de participare
Poate ocupa postul persoana care îndeplinește condițiile prevăzute la art. 15 din anexa la H.G. nr. 1.336/2022, respectiv:
are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) ori cetățenia Confederației Elvețiene;
cunoaște limba română, scris și vorbit;
are capacitate de muncă, potrivit Codului muncii;
are o stare de sănătate corespunzătoare postului, dovedită prin adeverință medicală eliberată de medicul de familie sau de o unitate sanitară abilitată;
îndeplinește condițiile de studii, de vechime în specialitate și celelalte condiții specifice postului;
nu a fost condamnată definitiv pentru infracțiuni care o fac incompatibilă cu exercitarea funcției, cu excepția situației în care a intervenit reabilitarea;
nu execută o pedeapsă complementară de interzicere a ocupării funcției, exercitării profesiei ori meseriei și nu i s-a aplicat o măsură de siguranță de interzicere a ocupării unei funcții sau exercitării unei profesii;
îndeplinește condiția privind integritatea comportamentală pentru activități care presupun contact direct cu copii, în condițiile Legii nr. 118/2019, cu modificările ulterioare.
3. Condiții specifice
studii universitare absolvite cu diplomă de licență sau echivalentă, în domeniul asistență socială;
vechime de minimum 2 ani în specialitatea studiilor necesare ocupării postului;
calitatea de membru al Colegiului Național al Asistenților Sociali din România, înscriere în Registrul național al asistenților sociali și aviz de exercitare a profesiei valabil, conform Legii nr. 466/2004;
capacitate de comunicare, lucru în echipă și colaborare interinstituțională; disponibilitate pentru activități care presupun lucrul direct cu copii, familii și unități de învățământ.
4. Principalele atribuții ale postului
programează, organizează și documentează activitatea de asistență socială; revizuiește documentele specifice și respectă codul deontologic al profesiei;
participă, în echipa de specialiști, la evaluarea psiho-socială a copiilor/elevilor/tinerilor și stabilește conținutul activității de asistență socială și strategiile de intervenție;
realizează evaluarea socială și, după caz, ancheta socială, completează documentele necesare din dosarele beneficiarilor și monitorizează evoluția acestora;
participă la activitatea Comisiei de Orientare Școlară și Profesională (COSP), pregătește documentele specifice, ține evidența dosarelor și propune arhivarea acestora;
sesizează DGASPC sau serviciul public de asistență socială atunci când există suspiciuni de abuz, violență, rele tratamente, exploatare, abandon ori neglijare și urmărește măsurile de protecție;
facilitează comunicarea școală–familie–comunitate și colaborează cu personalul CJRAE, unitățile de învățământ, autoritățile publice, serviciile sociale și organizațiile neguvernamentale;
colaborează cu profesorii consilieri școlari, profesorii logopezi, cadrele didactice itinerante și de sprijin și mediatorii școlari;
respectă confidențialitatea, termenele de soluționare, procedurile interne, normele de securitate și sănătate în muncă și participă la activități de formare continuă și dezvoltare instituțională.
5. Dosarul de concurs
Termen de depunere: 06.10.2026, ora 16:00. Dosarele se depun la secretariatul CJRAE Brașov, bd. Mihail Kogălniceanu nr. 23, bl. C7, municipiul Brașov.
1. formularul de înscriere la concurs, conform anexei nr. 2 la H.G. nr. 1.336/2022;
2. copia actului de identitate sau a altui document care atestă identitatea, aflat în termen de valabilitate;
3. copia certificatului de căsătorie sau a altui document prin care s-a realizat schimbarea numelui, după caz;
4. copiile diplomelor de studii, ale documentelor privind specializările și ale documentelor care dovedesc îndeplinirea condițiilor specifice;
5. documente care dovedesc înscrierea în Registrul național al asistenților sociali, calitatea de membru CNASR și avizul valabil de exercitare a profesiei;
6. copia carnetului de muncă și/sau adeverințe eliberate de angajatori, din care să rezulte vechimea în muncă și în specialitatea studiilor;
7. certificat de cazier judiciar sau, după caz, extras de pe cazierul judiciar;
8. adeverință medicală care atestă starea de sănătate corespunzătoare, eliberată cu cel mult 6 luni înainte de concurs;
9. certificat de integritate comportamentală, eliberat în condițiile Legii nr. 118/2019;
10. curriculum vitae, model comun european.

6. Etapele concursului și calendarul
Concursul cuprinde etape succesive: selecția dosarelor, proba scrisă, proba practică și interviul. Numai candidații declarați admiși la o etapă pot participa la etapa următoare.
	Data
	Activitatea

	21.09.2026
	Publicarea anunțului

	21.09–06.10.2026  ORA 9,00-14,00
	Depunerea dosarelor; termen-limită 06.10.2026, ora 14:00

	07.10.2026 ORA 14,00
	Selecția dosarelor și afișarea rezultatului

	08.10.2026 ORA 9,00-14,00
	Depunerea contestațiilor privind selecția dosarelor

	09.10.2026 ORA 14,00
	Soluționarea contestațiilor privind selecția dosarelor și afișarea rezultatului

	14.10.2026, ORA 09:00 – 12,00
	Proba scrisă

	15.10.2026 ORA 14,00
	Afișarea rezultatului probei scrise

	16.10.2026 ORA 9,00-14,00
	Depunerea contestațiilor la proba scrisă

	19.10.2026 ORA 14,00
	Soluționarea contestațiilor la proba scrisă și afișarea rezultatului

	20.10.2026, ORA 09:00
	Proba practică

	21.10.2026 ORA 14,00
	Afișarea rezultatului probei practice

	22.10.2026 ORA 9,00-14,00
	Depunerea contestațiilor la proba practică 

	23.10.2026 ORA 14,00
	Soluționarea contestațiilor la proba practică și afișarea rezultatului

	26.10.2026, ora 09:00
	Interviul

	27.10.2026 ORA 14,00
	Afișarea rezultatului interviului

	28.10.2026  ORA 9,00-14,00
	Depunerea contestațiilor la interviu

	29.10.2026 ORA 14,00
	Soluționarea contestațiilor la interviu și afișarea rezultatului

	30.10.2026 ORA 14,00
	Afișarea rezultatului final al concursului



Locul probelor: sediul CJRAE Brașov, str.colonel Buzoianu nr 63, municipiul Brașov. 
Rezultatele și eventualele modificări permise de lege se afișează la sediu și pe pagina de internet a instituției. 
Precizări privind dosarul: copiile se prezintă împreună cu originalele pentru certificarea conformității sau în copii legalizate. Cazierul judiciar poate fi înlocuit inițial cu o declarație pe propria răspundere, cu obligația completării dosarului cu documentul în original, în termenul prevăzut de H.G. nr. 1.336/2022. Dosarele transmise prin poștă/curier/poștă electronică trebuie să ajungă până la expirarea termenului; documentele originale se prezintă pentru certificare cel târziu la data desfășurării primei probe, sub sancțiunea respingerii dosarului.
7. Desfășurarea probelor și punctajul
Proba scrisă verifică nivelul cunoștințelor din bibliografie și tematică.
Proba practică urmărește capacitatea candidatului de a aplica legislația și metodologia într-o situație profesională concretă, inclusiv redactarea documentelor specifice.
Interviul evaluează abilitățile și competențele cerute de post: comunicare, analiză, lucru în echipă, conduită profesională, motivație și gestionarea situațiilor de caz.
Pentru fiecare probă, candidații trebuie să obțină minimum 50 de puncte. Punctajul final este media aritmetică a punctajelor obținute la probele de concurs, potrivit H.G. nr. 1.336/2022.
8. Bibliografie
1. Legea nr. 466/2004 privind Statutul asistentului social, cu modificările și completările ulterioare;
2. Legea asistenței sociale nr. 292/2011, cu modificările și completările ulterioare;
3. Legea nr. 272/2004 privind protecția și promovarea drepturilor copilului, republicată, cu modificările și completările ulterioare;
4. Legea învățământului preuniversitar nr. 198/2023, cu modificările și completările ulterioare – dispozițiile referitoare la incluziune, servicii educaționale de sprijin și CJRAE/CMBRAE;
5. Ordinul ministrului educației nr. 5.701/2024 pentru aprobarea Regulamentului-cadru de organizare și funcționare a centrelor județene/al municipiului București de resurse și asistență educațională, cu modificările și completările ulterioare;
6. Regulamentul (UE) 2016/679 privind protecția persoanelor fizice în ceea ce privește prelucrarea datelor cu caracter personal – principiile prelucrării și confidențialitatea datelor;
7. Codul deontologic al profesiei de asistent social, în forma în vigoare la data concursului.
9. Tematică
statutul, rolul, atribuțiile, drepturile, obligațiile și principiile etice ale asistentului social;
principiile și organizarea sistemului de asistență socială; evaluarea nevoilor, planificarea intervenției și monitorizarea cazului;
drepturile copilului, interesul superior al copilului și măsurile de prevenire și intervenție în situații de abuz, neglijare, exploatare sau violență;
rolul CJRAE și al SEOSP; evaluarea psiho-socială și colaborarea în procesul de orientare școlară și profesională;
comunicarea școală–familie–comunitate, lucrul în echipă multidisciplinară și colaborarea cu DGASPC, serviciile publice de asistență socială, unitățile de învățământ și organizațiile partenere;
întocmirea, gestionarea și arhivarea documentelor specifice; protecția și confidențialitatea datelor beneficiarilor;
analiza și soluționarea unui studiu de caz specific activității asistentului social din cadrul SEOSP.
10. Informații și contact
Informații suplimentare se obțin de la secretariatul CJRAE Brașov: bd. Mihail Kogălniceanu nr. 23, bl. C7, municipiul Brașov; telefon 0368 008 166; e-mail secretariatcjap@cjraebv.ro.

	Director,
prof. Blaj Gabriela Roxana

